1998

Rencana ini adalah berkenaan dengan tahun 1998. Bagi kegunaan lain, sila lihat 1998 (nombor).

1998 merupakan tahun biasa yang bermula pada hari Khamis. Ia berlangsung dari 2 Ramadan 1418 hingga 12 Ramadan 1419. Tahun ini telah diisytiharkan sebagai "Tahun Antarabangsa Lautan".

 Peristiwa 
 Februari 
 12 Februari - Mesyuarat Panel Penasihat Antarabangsa (IAP) projek MSC - "Koridor Raya Multimedia" berlangsung di Cyberjaya.
 24 Februari - Perdana Menteri Malaysia Mahathir Mohamad melancarkan pusat robotik dan pusat MASTER di Taman Teknologi Malaysia, Bukit Jalil, Kuala Lumpur.

 Mac 
 4 Mac - KUB Telekomunikasi, anak syarikat KUB Holdings, menjalinkan kerjasama dengan Krone AG, sebuah syarikat telekomunikasi Jerman, dan menubuhkan syarikat usaha sama dalam bidang telekomunikasi.
 23 Mac - Mahathir Mohamad merasmikan kompleks cerdik IRIS di Taman Teknologi Malaysia, Bukit Jalil. Dalam majlis itu, PM turut melancarkan pasport cerdik Malaysia.

 April 
 7 April - Ntv7 dilancarkan.

 Mei 
 14 Mei - ComIL, perisian pembelajaran bersepadu komputer, diperkenalkan oleh MIMOS Berhad. Perisian itu merupakan perisian pertama keluaran MIMOS.
 14 Mei - MIMOS Berhad mengadakan program khas dengan Universiti Teknologi Malaysia (UTM).

 Jun 
 5 Jun - Lima syarikat telekomunikasi tempatan diberi lesen untuk menjadi pembekal perkhidmatan internet (ISP). Dengan perlantikan itu, Malaysia akan mempunyai tujuh ISP, termasuk JARING dan TMNet.
 6 Jun - PHP 3.0 dilancarkan secara rasmi.

 Julai 
 15 Julai - Datuk Leo Moggie mengumumkan perkhidmatan capaian sama rata dalam kalangan operator telekomunikasi. Perkhidmatan yang akan dimulakan pada 1 Januari 1999 akan memberi peluang kepada pengguna untuk membuat pilihan perkhidmatan talian tetap.
 21 Julai - Akta Telekomunikasi & Multimedia dibentangkan pada persidangan khas Parlimen. Selepas 3 hari bersidang, anggota Parlimen meluluskan akta tersebut dengan sebulat suara.

 Ogos 
 13 Ogos - Konsortium Digicert Sdn. Bhd. yang terdiri daripada Pos Malaysia, MIMOS dan GITN Sdn. Bhd, ditubuhkan. Konsortium itu kemudian dilantik sebagai pengesah tandatangan digital yang diperlukan bagi memastikan bahawa urusan yang dijalankan melalui internet tidak disalahgunakan.

 September 
 1 September: Akibat kesan-kesan Krisis Kewangan Asia 1997, kerajaan Malaysia menguatkuasakan langkah-langkah kawalan tukaran matawang untuk menstabilkan semula ringgit.
 7 September - Google diasaskan bersama-sama oleh Larry Page dan Sergey Brin sebagai sebuah syarikat persendirian.
 11–21 September: Sukan Komanwel diadakan di Kuala Lumpur. Sepanjang acara ini, kontinjen Malaysia meraih 10 pingat emas, 14 perak dan 12 gangsa, menjadikannya rekod paling cemerlang pernah dicapai oleh ahli-alhi sukan Malaysia sepanjang sejarah sukan Komanwel.

 Oktober 
 27 Oktober - Penubuhan Sun Microsystems Malaysia Sdn. Bhd. diumumkan oleh Pengarah Urusan Govinathan Pillai.
 30 Oktober - Mahathir Mohamad mengumumkan penubuhan Kementerian Tenaga, Komunikasi & Multimedia. Kementerian ini akan menggantikan Kementerian Tenaga, Telekom & Pos.

 November 
 3 November - Mahathir Mohamad merasmikan persidangan dan pameran ASEAN Telekom 98, persidangan dan pameran ini yang pertama kali diadakan di Malaysia, di Sri Kembangan, Selangor. Dalam majlis itu, Dr. Mahathir turut melancarkan 'Detik Y2K' bagi menyedarkan masyarakat mengenai masalah ini.
 13 November - Menteri Pelajaran Malaysia melancarkan rangkaian sekolah sejagat di kementeriannya. Rangkaian ini membolehkan semua sekolah di seluruh dunia dihubungkan melalui internet.
 19 November - Persidangan dan pameran Telefoni Komputer Asia (CTA 98') diadakan di PWTC Kuala Lumpur. Inilah julung-julung kalinya persidangan dan pameran mengenai teknologi itu diadakan di Malaysia.
 23 November - TechnoChannel, sebuah syarikat tempatan berstatus MSC, mengumumkan penyenaraian syarikat MyWeb Inc. di NASDAQ, bursa saham dan sebut harga Amerika Syarikat. Penyenaraian tersebut menjadikan MyWeb sebagai syarikat MSC tempatan pertama disenaraikan di bursa itu.

 Tarikh tepat tidak pasti 
 November - Perbadanan Microsoft dibicarakan di bawah undang-undang anti- monopoli Amerika Syarikat.
 Disember: Mebibait ditakrifkan oleh Suruhanjaya Elektroteknik Antarabangsa (IEC).
 C++: Piawai bahasa pengaturcaraan C++ diratifikasi oleh ANSI sebagai ISO/IEC 14882:1998,
 Sistem pengendalian Windows 98 dilancarkan oleh Microsoft.
 Pembangunan phpMyAdmin, bahagian hadapan web berasaskan PHP kepada MySQL, dimulakan oleh Tobias Ratschiller, seorang perunding teknologi maklumat ketika itu dan kemudiannya pengasas syarikat perisian Maguma.
 Saham Syarikat Pengimbas Keselamatan Internet (ISS) diapungkan, dengan nilainnya melonjak ke angka AS$1 bilion.
 Perundingan untuk penjualan Netscape Communication kepada American On-Line (AOL) pada harga AS$4.2 bilion dimulakan. Urus niaga ini dijangka akan diselesaikan pada bulan April 1999.

 Kelahiran 
 1 Januari - Bio One, pelakon lelaki Indonesia
4 Januari –
Teuku Ryzki, pelakon lelaki Indonesia
Nelissa Nizam, pelakon, penyanyi dan model wanita Malaysia
 10 Januari - Wong Tien Ci, pemain badminton Malaysia
 16 Januari - Dion Lennox, ahli gusti lelaki Amerika Syarikat
 23 Februari - Azumi Shazani, penyanyi lelaki Malaysia
 25 Februari - Rizky Febian, penyanyi-penggubah lagu dan pelakon lelaki Indonesia
 12 Mac - Ajoi Zainal, penyanyi dan pelakon lelaki Malaysia
 21 Mac - Dhia Nur Hilmi, personaliti media sosial Malaysia
 1 Mei - Nick Syaf, pelakon, penari dan model lelaki Malaysia
 17 Mei - Farhan Nordin, pelakon lelaki Malaysia
 16 Jun - Haqiem Rusli, penyanyi dan pelakon lelaki Malaysia 
 14 Julai - Mierul Aiman, pelakon lelaki Malaysia
 27 Julai - Cinta Brian, pelakon lelaki Indonesia
 2 Ogos - Nabil Aqil, pelakon lelaki Malaysia
 7 September - Tuah Adzmi, penyanyi dan pelakon lelaki Malaysia
 14 September - Wan Kuzain, pemain bola sepak Malaysia
 18 September - Cut Syifa, pelakon wanita Indonesia
 21 September - Zaid Erakad, pelakon lelaki Malaysia
 1 Oktober - Daniesh Suffian, penyanyi dan pelakon lelaki Malaysia
 15 November - Rey Mbayang, pelakon dan penyanyi lelaki Indonesia
 2 Disember - Aziz Harun, penyanyi dan pelakon lelaki Brunei Darussalam
 17 Disember - Muhammad Syazmil Idham Zainal Abidin, pemain badminton Malaysia

 Kematian